Լրատվությունը չպետք է կարծիք հայտնելու, մեկնաբանելու հետ շփոթել: Մյուս կողմից` այս հարցում շատ կարեւոր դեր ունի այն հանգամանքը, որ մեր թերթերը նյութապես կախված են տարբեր անձերից կամ կառույցներից: Օրինակ` ես «Ազգ»-ի բաժնետերերի դեմ ոչ մի բան չեմ գրում: Բարեբախտաբար, նրանք քաղաքական կյանքում շատ ակտիվ չեն: Մարդիկ կան, որ ժամանակին ինձ նյութապես օգնել են: Ինչ էլ լինի, ես նրանց դեմ չեմ գրի, եւ քանի դեռ ես եմ ղեկավարում այս թերթը, թույլ չեմ տա, որ որեւէ մեկը գրի: Սա արդեն ինքնագրաքննություն է: